smcproject/ml-wiki-sentences huggingface dataset:
റെയിൽവേ ഗതാഗതവും വ്യോമഗതാഗതവും വ്യാപിച്ചതോടുകൂടി നദികളിൽക്കൂടിയുള്ള ഗതാഗതവും ഏറെക്കുറഞ്ഞു.
അതിന്റെ ഫലമായി നദീതടസംസ്കാരങ്ങൾ മറ്റു പ്രദേശങ്ങളിലെ സംസ്കാരത്തിനു സമാനമായി മാറി.
പ്രാചീന നദീതടസംസ്കൃതികൾ പലതും ഭൗതികമായി മണ്ണടിഞ്ഞുവെങ്കിലും അവ നാഗരികതയുടെ കളിത്തൊട്ടിലുകൾ എന്ന രീതിയിലും പില്ക്കാല നാഗരികതയ്ക്ക് അടിസ്ഥാനവും പ്രചോദനവുമായ ഒന്നെന്ന രീതിയിലും അനശ്വരങ്ങളാണ്.
പില്ക്കാലചരിത്രത്തിലും നദികളും നഗരസംസ്കൃതിയും തമ്മിലുള്ള ഒരു ദൃഢബന്ധം കാണാം.
പല വിശ്വനഗരികളും നദീതീരങ്ങളിൽ സ്ഥിതിചെയ്യുന്നത് ഇതിനുദാഹരണമാണ്.
അത്തരം ചില പ്രധാന നഗരങ്ങൾ ഇവയാണ്.
ആംസ്റ്റർഡാം (ആംസ്റ്റെൽ നദി-നെതർലൻഡ്), ബാംഗ്കോക്ക് (chao phraya-തായ്‌ലൻഡ്), ബർലിൻ (സ്പ്രീ, ഹാവെൽ നദികൾ-ജർമനി), ബുഡാപെസ്റ്റ് (ദാന്യുബ് നദി-ഹംഗറി), ബ്യൂണസ് അയേഴ്സ് (റിയോ ഡി ലാപ്ളാറ്റ നദി-അർജന്റീന), കൊൽക്കത്ത (ഹൂഗ്ളി നദി-ഇന്ത്യ), ഡൽഹി (യമുനാ നദി, ഇന്ത്യ), ഹോചിമിൻ സിറ്റി (സൈഗോൺ നദി-വിയറ്റ്നാം), ജക്കാർത്ത (ലിവ്യുങ് നദി- ഇംഗ്ളണ്ട്), മോസ്കോ (മസ്ക്വ നദി-റഷ്യ), പാരീസ് (സെയ്ൻ നദി-ഫ്രാൻസ്), സാന്റിയോഗോ (മാപോചോ-ചിലി), ടോക്കിയോ (സുമിദ നദി-ജപ്പാൻ), വിയന്ന (ഡാന്യൂബ് നദി-ആസ്ട്രിയ).
നോ: അസീറിയ, അസീറിയൻ കല, അസീറോ-ബാബിലോണിയൻ ഭാഷാസാഹിത്യം, അസീറിയൻ സംസ്കാരം, ഈജിപ്ത്, ഈജിപ്ഷ്യൻ കല, ഈജിപ്ഷ്യൻ ഭാഷയും സാഹിത്യവും, ഈജിപ്ഷ്യൻ വാസ്തുവിദ്യ, ഈജിപ്ഷ്യൻ സംസ്കാരം , ചൈനീസ് കലകൾ, ബാബിലോണിയൻ സംസ്കാരം , നഗരം, നദികൾ, നാഗരികത, മെസപ്പൊട്ടേമിയൻ സംസ്കാരം , സിന്ധുനദീതടസംസ്കാരം, സുമേറിയൻ സംസ്കാരം .
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നദീതടസംസ്കാരം(orginal) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നദീൻ എൺസ്റ്റിംഗ്-ക്രെൻകെ ഇംഗ്ലീഷ് വിലാസം https://ml.wikipedia.org/wiki/Nadine_Ernsting-Krienke
നദീൻ എൺസ്റ്റിംഗ്-ക്രെൻകെ (ജനനം: 1974 ഫെബ്രുവരി 5 തെൾഗേറ്റിൽ നോർത്ത് റിനെ വെസ്റ്റ്ഫാലിയ) ജർമ്മനിയിൽ നിന്നുള്ള ഒരു ഹോക്കി സ്ട്രൈക്കർ ആണ്.
ഗ്രീസിലെ ഏഥൻസ്സിൽ 2004 ഒളിമ്പിക്സിൽ വനിതാ ടീമിനൊപ്പം സ്വർണമെഡൽ നേടിയിരുന്നു.
ജർമ്മനിയിലെ ഏറ്റവും പ്രശസ്തമായ ഫീൽഡ് ഹോക്കി താരങ്ങളിലൊരാളിലൊരാളായ നദീൻ  1992 മുതൽ തുടർച്ചയായി നാല് വേനൽക്കാല ഒളിമ്പിക് ഗെയിമുകളിൽ കളിച്ചു.
ജർമനിയിൽ നിന്ന് 360 ഗോളുകൾ നേടിയതിനു ശേഷം, 2009 ൽ 137 ഗോളുകൾ നേടിയ അവർ അന്താരാഷ്ട്ര മത്സരങ്ങളിൽ നിന്ന് വിരമിച്ചിരുന്നു.
അന്താരാഷ്ട്ര സീനിയർ ടൂർണമെന്റുകൾ 1990 – ലോകകപ്പ് , സിഡ്നി (8th place) 1991 – ചാമ്പ്യൻസ് ട്രോഫി , ബെർലിൻ (2nd place) 1991 – യൂറോപ്യൻ ചാമ്പ്യൻഷിപ്പ് , ബ്രൂസ്‍ലെസ്സ് (2nd place) 1992 – സമ്മർ ഒളിമ്പിക്സ് , ബാർസിലോണ (2nd place) 1993 – ചാമ്പ്യൻസ് ട്രോഫി , ആംസ്റ്റെൽവീൻ (3rd place) 1994 – ലോകകപ്പ് , ഡബ്ലിൻ (4th place) 1995 – യൂറോപ്യൻ ചാമ്പ്യൻഷിപ്പ് , Amstelveen (3rd place) 1995 – ചാമ്പ്യൻഷിപ്പ് ട്രോഫി , മാർ ഡേൽ പ്ലാറ്റ (4th place) 1995 – ഒളിമ്പിക് യോഗ്യതാ ടൂർണമെന്റ് , കേപ്പ് ടൗൺ (3rd place) 1996 – സമ്മർ ഒളിമ്പിക്സ് , അൽറ്റാന (6th place) 1997 – ചാമ്പ്യൻസ് ട്രോഫി , ബെർലിൻ (2nd place) 1998 –  യൂറോപ്യൻ ഇൻഡോർ നാഷൻസ് കപ്പ്, ഒറെൻസ്  (ഒന്നാം സ്ഥാനം) 1998 – ലോകകപ്പ് ‍ , Utrecht (മൂന്നാംസ്ഥാനം) 1999 – Champions Trophy , Brisbane (3rd place) 1999 – European Championship , Cologne (2nd place) 2000 – Olympic Qualifying Tournament , Milton Keynes (3rd place) 2000 – Champions Trophy , Amstelveen (2nd place) 2000 – Summer Olympics , Sydney (7th place) 2002 – European Indoor Nations Cup, France (1st place) 2002 – World Cup , Perth (7th place) 2003 – World Indoor Nations Cup, Leipzig (1st place) 2003 – Champions Challenge , Catania (1st place) 2003 – European Championship , Barcelona (3rd place) 2004 – Olympic Qualifier , Auckland (4th place) 2004 – Summer Olympics , Athens (1st place) 2004 – Champions Trophy , Rosario (2nd place) 2005 – Champions Trophy , Canberra (5th place) 2006 – Champions Trophy , Amstelveen (1st place) 2006 – World Cup , Madrid (8th) 2007 – Champions Trophy , Quilmes (3rd place) അവലംബം ബാഹ്യ ലിങ്കുകൾ Profile on Hockey Olympia
നദീൻ ഗോർഡിമർ ഇംഗ്ലീഷ് വിലാസം https://ml.wikipedia.org/wiki/Nadine_Gordimer
ദക്ഷിണാഫ്രിക്കയിൽ ജനിച്ച  എഴുത്തുകാരിയാണ് നദീൻ ഗോർഡിമർ (1923 നവംബർ 20 - 2014 ജൂലൈ 13 ).
1991 ലെ സാഹിത്യത്തിനുള്ള നോബൽ സമ്മാനം നേടിയിട്ടുണ്ട്.
നദീന്റെ കൃതികൾ പ്രധാനമായും ദക്ഷിണാഫ്രിക്കയിലെ വർണ്ണവിവേചനത്തെക്കുറിച്ചും വംശീയ പ്രശ്നങ്ങളെക്കുറിച്ചും പ്രതിപാദിയ്ക്കുന്നവയാണ്.
വർണ്ണവിവേചനത്തിനെതിരേയുള്ള പ്രസ്ഥാനങ്ങളിൽ അവർ സജീവമായി പങ്കെടുത്തിരുന്നു.
അവലംബം ↑ http://www.nobelprize.org/nobel_prizes/literature/laureates/1991/
നീചഭാഷ
രാജഭാഷയായിരുന്ന ചെന്തമിഴിലേക്ക് മലനാട്ടുവ്യവഹാരഭാഷ സംക്രമിച്ചു കയറിയുണ്ടായ ഭാഷയെയാണ് നീചഭാഷ യായി വ്യവഹരിക്കുന്നത്.
തമിഴും മലയാളവും ചേർന്ന മിശ്രഭാഷയാണിത്.
മലയാളം സ്വതന്ത്രഭാഷയായി പരിണമിച്ചതിനുള്ള കാരണങ്ങളെ അടയാളപ്പെടുത്തുന്നതിനുവേണ്ടിയാണ് ഈ സംജ്ഞ ഉപയോഗിച്ചത്.
ഏ ഡി എട്ടാംനൂറ്റാണ്ടു  മുതലുള്ള ശാസനങ്ങൾ, ചെപ്പേടുകൾ എന്നിവയിലാണ് ഇതിനുള്ള തെളിവുകൾ ലഭിക്കുന്നത്.
അന്നത്തെ സാമാന്യ വ്യവഹാരഭാഷയെയാണ് നീചഭാഷ എന്ന് പറയുന്നത്.
മലയാള ഗദ്യത്തിന്റെ വികാസപരിണാമങ്ങളിൽ ഏറെ പ്രധാന്യമർഹിക്കുന്നു ഇത്‌ അവലംബം ഭാഷാസംക്രമവാദം - സി എൽ ആന്റണി
നീഡ് ഫോർ സ്പീഡ് ഇംഗ്ലീഷ് വിലാസം https://ml.wikipedia.org/wiki/Need_for_Speed നീഡ് ഫോർ സ്പീഡിന്റെ ചിഹ്നം
നീഡ് ഫോർ സ്പീഡ് (എൻ.എഫ്.എസ്.) ഒരു കാറോട്ട വീഡിയോ ഗെയിം പരമ്പരയാണ്.
ഇതിന്റെ സ്രഷ്ടാക്കൾ കാനഡ ആസ്ഥാനമായ ഇഎ ബ്ലാക്ക് ബോക്സും പ്രസാധകർ ഇലക്ട്രോണിക് ആർട്ട്‌സുമാണ്.
കനേഡിയൻ കമ്പനിയായ ഡിസ്റ്റിൻക്ടീവ് സോഫ്റ്റ്‌വേർ (പിന്നീട് ഇഎ കാനഡ ആയി മാറി) ആണ് ഇതിന്റെ ആദ്യ സ്രഷ്ടാക്കൾ.
1994-ൽ വടക്കേ അമേരിക്ക , ജപ്പാൻ , യൂറോപ്പ് എന്നിവിടങ്ങളിൽ ആദ്യ കളിയായ ദ നീഡ് ഫോർ സ്പീഡ് പുറത്തിറക്കിക്കൊണ്ടാണ് പരമ്പര തുടക്കം കുറിച്ചത്.
ആദ്യകാലത്ത് അഞ്ചാം തലമുറ ഗെയിം കൺസോളുകളിൽ മാത്രം ലഭ്യമായിരുന്ന ഈ കളി 2008-ഓടെ എല്ലാ ഏഴാം തലമുറ ഗെയിം കൺസോളുകളിലും ലഭ്യമായി.
പല ട്രാക്കുകളിൽ പല കാറുകൾ ഉപയോഗിച്ചുള്ള മത്സരങ്ങളാണ് ഈ കളികളിൽ പ്രധാനമായും ഉൾപ്പെട്ടിരിക്കുന്നത്.
പൊലീസിന്റെ പിന്തുടരൽ പോലെ മറ്റ് ചില പ്രത്യേകതകളും മത്സരങ്ങളിലുണ്ടാകും.
ജപ്പാനിൽ ഓവർ ഡ്രൈവിൻ എന്ന പേരിലാണ് ഈ പരമ്പര പുറത്തിറങ്ങിയിരുന്നത്.
നീഡ് ഫോർ സ്പീഡ്: ഹൈ സ്റ്റേക്ക്‌സ് പുറത്തിറങ്ങിയ ശേഷം ജപ്പാനിലും പാശ്ചാത്യ പേര് സ്വീകരിക്കപ്പെട്ടു.
നീഡ് ഫോർ സ്പീഡ്: അണ്ടർഗ്രൗണ്ട് മുതൽ കാറിന്റെ ശരീരം രൂപകൽപ്പന ചെയ്യാനുള്ള സൗകര്യവും കളികളിൽ ഉൾപ്പെടുത്തിയിട്ടുണ്ട്.
നീഗ്രോ നദി (ആമസോൺ) ഇംഗ്ലീഷ് വിലാസം https://ml.wikipedia.org/wiki/Nero_River_(Amazon)
ആമസോൺ നദിയുടെ ഒരു പ്രധാന പോഷക നദിയാണ് നീഗ്രോ നദി .
തെക്കു കിഴക്കൻ കൊളംബിയയിൽനിന്നും ഉദ്ഭവിക്കുന്ന നീഗ്രോ നദി തുടക്കത്തിൽ ഗ്വൈനിയ (Guainia) എന്ന പേരിലാണറിയപ്പെടുന്നത്.
നീളം: സു.
2253 കി.
ഉദ്ഭവസ്ഥാനത്തുനിന്നും കിഴക്കോട്ടൊഴുകുന്ന ഗ്വൈനിയ നദി കൊളംബിയയുടെയും വെനിസ്വേലയുടെയും അതിർത്തിയിലൂടെ ഒഴുകുമ്പോഴാണ് 'നീഗ്രോ നദി' എന്നു വിളിക്കപ്പെടുന്നത്.
തുടർന്ന് തെക്കോട്ടൊഴുകി ബ്രസീലിൽ പ്രവേശിക്കുന്ന നദി പിന്നീട് തെക്ക് കിഴക്ക് ദിശയിലൊഴുകി മനാസിൽ (Manaus) വച്ച് ആമസോണിൽ സംഗമിക്കുന്നു.
പടിഞ്ഞാറുനിന്നും ഒഴുകിവരുന്ന ഉവാവ്പസ് (Uaupes), വടക്കു നിന്നും ഒഴുകിവരുന്ന ബ്രാങ്കോ (Branco) എന്നിവ നീഗ്രോ നദിയുടെ പ്രധാന പോഷക നദികളാണ്.
ബ്രാസോ കാസിക്വയർ (Brazo Casiquiare) എന്ന മറ്റൊരു ചെറുനദി നീഗ്രോനദിയെ ഓറിനോകോ നദി(Orinocco)യുമായി ബന്ധിപ്പിക്കുന്നു.
ഏതാണ്ട് 720 കി.
മീറ്ററോളം ദൂരം നീഗ്രോ നദി ഗതാഗതയോഗ്യമാണ്.
മനാസാണ് ഈ നദിയുടെ കരയിലുള്ള ഏകപ്രധാന പട്ടണം.
അവലംബം നീഗ്രോ നദി കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നീഗ്രോ നദി (ആമസോൺ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നീചബിന്ദു ഉച്ചബിന്ദുവും നീചബിന്ദുവും കൂടാതെ വിവിധയിനം ചക്രവാളങ്ങളുമായുളള ബന്ധം കാണിക്കുന്ന രേഖാചിത്രം.
ഉച്ചബിന്ദുവിന് നേരെ എതിർവശത്താണ് നീചബിന്ദു എന്നത് ശ്രദ്ധിക്കുക
ഒരു പ്രത്യേക സ്ഥാനത്തിനു താഴെയുളള ബിന്ദുവിനെ സൂചിപ്പിക്കാനാണ് ജ്യോതിശാസ്‌ത്രത്തിൽ നിചബിന്ദു (Nadir) എന്നുപറയുന്നത്.
ഇത് അധോബിന്ദു എന്നും അറിയപ്പെടുന്നു.
ശീർഷബിന്ദു (Zenith) വിന്റെ എതിർഭാഗത്താണ് ഇതു സ്ഥിതിചെയ്യുന്നത്.
നീചബിന്ദു ഒരു സാങ്കല്പിക ബിന്ദുവാണ്.
മറ്റു വസ്തുക്കളുടെ സ്ഥാനം പരാമർശിക്കുന്നതിനാണ് ഇതുപയോഗിക്കുന്നത്.
ബന്ധപ്പെട്ട താളുകൾ ശീർഷബിന്ദു അവലംബം
നീഡ് ഫോർ സ്പീഡ് (ചലച്ചിത്രം)
നീഡ് ഫോർ സ്പീഡ്  2014 ൽ പുറത്തിറങ്ങിയ അമേരിക്കൻ  ആക്ഷൻ ഫിലിമാണ്.
ഇലക്ട്രോണിക് ആർട്ട്സിന്റെ വീഡിയോ ഗെയിം പരമ്പരയാണ്  ഈ ചിത്രത്തിനു അടിസ്ഥാനം.
സ്‌കോട്ട് വോ സംവിധാനം, നിർവഹിച്ചു.
ജോർജ് ഗാറ്റിൻസും,ജോൺ ഗറ്റിനും, ഡ്രീംവാർക്സ്, ഇന്ത്യൻ കമ്പനിയായ റിലയൻസ് എന്റർടൈൻമെന്റും ചേർന്നാണ് ചിത്രം നിർമ്മിച്ചത്.
ആരോൺ പോൾ ആണ് നായകൻ.
സ്ട്രൈറ്റ് റസ്സർ ടുബെയ് മാർഷൽ, റേസ് ക്രോസറുമായി ചേർന്ന് തന്റെ സുഹൃത്തിന്റെ മരണത്തിനു പ്രതികാരം ചെയ്യുന്നതാണ്  കഥയുടെ  ഉള്ളടക്കം.
മൗണ്ട് കെസ്കോയിലെ മാർഷൽ മോട്ടോഴ്സ് എന്ന ഗാരേജിന്റെ ഉടമസ്ഥതയിലുള്ള ഒരു മുൻ റേസിങ് കാർ ഡ്രൈവർ ആണ് ടോബി മാർഷൽ
ടോബി മാർഷലും അവന്റെ കൂട്ടുകാരായ ബെന്നി, ഫിൻ, ബീസ്റ്റ് എന്ന് വിളിക്കുന്ന ജോ, ലിറ്റിൽ പീറ്റ് എന്നിവർ ചേർന്ന് അവരുടെ ഗാരേജിൽ റേസിങ് കാർ നന്നാക്കുന്നതിന്റെ തിരക്കിലാണ്.
അവനും കൂട്ടരും മണിക്കൂറുകൾക്കുശേഷം തെരുവ് ഫെസ്റ്റിവൽ റേസിങ്ങിൽ പങ്കെടുക്കുന്നു.
ആ റേസിനു ശേഷം, ടോബിയുടെ മുൻ എതിരാളി ഡിനോ ബ്രൂസ്റ്റർ അവരുടെ ഗാരേജിൽ എത്തുന്നു.
അമേരിക്കൻ ഓട്ടോമോട്ടീവ് ഡിസൈനർ ആയിരുന്ന Carroll Shelby ഡിസൈൻ ചെയ്ത ഒരു അപൂർവ്വ ഫോർഡ് മസ്റ്റാഗ് തന്റെ കൈവശം ഉണ്ടെന്നും അത്‌ പൂർത്തിയാക്കിയാൽ മൊത്തവിലയായ 2 മില്യൺ ഡോളറിന്റെ 25% നൽകാമെന്ന് ഡിനോ വാഗ്ദാനം ചെയ്യുന്നു.
കൂട്ടുകാർ എതിർക്കുന്നു, പക്ഷേ മാർഷൽ മോട്ടോർസ് കടത്തിൽ ആണെന്നും ബാധ്യത തീർക്കാൻ പണം അത്യാവശ്യം ആണെന്നും അതിനാൽ ഈ ഡീൽ ഏറ്റെടുക്കുന്നു എന്ന് ടോബി പറയുന്നു.
പൂർത്തിയാക്കിയ മുസ്താങ് ഒരു പാർട്ടിയിൽ ലേലത്തിന് വെച്ചിരിക്കുന്നു.
ടോബിയും ഡിനോയും ഇംഗ്ലണ്ടുകാരിയായ ജൂലിയയെ കണ്ടുമുട്ടുകയാണ്, മണിക്കൂറിൽ 230 മൈൽ വേഗത്തിൽ കാർ ഓടിയാൽ അവരുടെ ക്ലയന്റ് കാർ വാങ്ങാൻ തയ്യാറാണെന്നു അറിയിക്കുന്നു.
ഡിനോ അത്രയും വേഗത്തിൽ ഓടിക്കാൻ കഴിയില്ല എന്ന് എതിർക്കുന്നു .
രാവിലെ ടോബി കാർ 234 മൈൽ വേഗത്തിൽ ഓടിക്കുന്നു ജൂലിയയുടെ ക്ലയൻ ബിൽ ഇൻഗ്രാം 2.7 മില്യൻ ഡോളർ വാങ്ങാൻ തയ്യാറാകുന്നു.
കാർ വാങ്ങാൻ എത്തിയവർ ടോബിയെ പ്രശംസിക്കുന്നു, ഇതു ഇഷ്ടപ്പെടാതെ ടോബിയെയും ഡിനോ റേസിങ്ങിനായി വെല്ലുവിളിച്ചു.
ടോബി ആണ് വിജയിക്കുന്നതെങ്കിൽ മുസ്റ്റാഗ് ഡീലിന്റെ മുഴുവൻ(75%) വിഹിതവും ഡിനോ ഉപേക്ഷിക്കും എന്ന് ഉറപ്പു നൽകുന്നു, ഡിനോ വിജയിച്ചാൽ ടോബിയുടെ ഓഹരിയായ 25% ഡിനോയ്ക്ക് നൽകണം.
മത്സരഓട്ടത്തിനിടെ, അയാൾ തോൽവി ഏറ്റുവാങ്ങുകയും മനഃപൂർവ്വം പീറ്റിനെ അപകടപ്പെടുത്തുന്നു.
പിറ്റ് കൊല്ലപ്പെടുന്നു .
ഡിനോ അവിടെ നിന്ന് അപ്രത്യക്ഷമാവുന്നു, ഡിനോ റേസിൽ ഉണ്ടായിരുന്നതായി തെളിയിക്കാൻ കഴിയാത്തതിനെത്തുടർന്ന് ടോബിക്ക് ജയിൽ ശിക്ഷ കിട്ടുന്നു.
രണ്ടു വർഷം കഴിഞ്ഞ്, ടോബി ജയിലിൽ നിന്നും പുറത്തിറങ്ങി, പിറ്റിന്റെ മരണത്തിന് പ്രതികാരം ചെയ്യാൻ ഉദ്ദേശിക്കുന്നു.
കാലിഫോർണിയയിൽ നടക്കുന്ന ഡെ ലിയോണിലേക്ക് ഇൻഗ്രാമിന് തന്റെ മുസ്റ്റാഗിന് പ്രവേശനം ലഭിക്കുന്നു.
ഒരു വ്യവസ്ഥ എന്ന നിലയിൽ, ഇൻഗ്രാം മുസ്റ്റാഗിനോടൊപ്പം ടോബിയെ അനുഗമിക്കാൻ ജൂലിയയോട് ആവശ്യപ്പെടുന്നു.
റേസിങ്ങിനായി ഇനി രണ്ടു ദിവസമേ ബാക്കിയുള്ളു അതിനാൽ അവർ വേഗം കാലിഫോർണിയയിലേക്കു തിരിക്കുന്നു.
അവർക്ക് സാൻഫ്രാൻസിസ്‌കോയിൽ റേസിങ്ങിനു മുന്നോടിയായി ഉള്ള മീറ്റിങ്ങിൽ പങ്കെടുക്കേണ്ടതുണ്ട്.
യാത്രാ മദ്ധ്യേ അവരുടെ മുസ്റ്റാഗ് ഒരു ട്രക്ക് മുകേനേ ടോബി തകർക്കുന്നു ജൂലിയയ്ക്കു ഗുരുതരമായി പരിക്കേക്കുകയും ടോബിക്ക് ഒരു റേസിങ് കാർ ഇല്ലാതെ പോകുകയും ചെയ്തു.
നിരാശനായ ടോബി ഡിനോയുടെ കാമുകിയും തന്റെ മുൻ കാമുകിയും പീറ്റ്സിൻറെ സഹോദരിയുമായ അനീറ്റയെ കാണുന്നു.
പീറ്റിയുടെ മരണത്തിൽ ഡിനോയുടെ പങ്കിനേക്കുറിച്ച് അവൾ മനസ്സിലാക്കിയിരുന്നു.
ഡിനോ പിറ്റിനെ അപകടപ്പെടുത്തിയ കാർ ഒളിപ്പിച്ചിരുന്ന സ്ഥലം അനീറ്റ ടോബിക്ക് കാട്ടിക്കൊടുക്കുന്നു.
ടോബി തന്റെ റേസിംഗ് കാറായി അത്‌ തിരഞ്ഞെടുക്കുന്നു.
അടുത്ത ദിവസം രാവിലെ കോയിനിഗ്സെഗ് എന്ന ഫാസ്റ്റ് കാറിൽ ടോബി എത്തിയത് കാണിച്ചുകൊടു ഡിനോയെ ആശ്ചര്യപ്പെടുത്തുകയും അനിതയുടെ വിവാഹ മോതിരം തിരിച്ചു നൽകുകയും ചെയ്യുന്നു, പിറ്റിനെ കൊല്ലാൻ ഉപയോഗിച്ച കാർ ആണ് ടോബിയുടെ കൈവശം ഉള്ളതെന്ന് എല്ലാവർക്കും മനസിലാകുന്നു.
അതോടെ കൊലപാതകി ഡീനോ ആണെന്ന് തെളിയുന്നു.
നിയമവിരുദ്ധമായ റേസിംഗ് നടത്തുന്നവരെ അറസ്റ്റ് ചെയ്യാൻ പോലീസ് പദ്ധതികൾ തയ്യാറാക്കുന്നുന്നു.
തോൽക്കുമെന്ന് ഉറപ്പായ ഡിനോ പസിഫിക് കോസ്റ്റവേയിൽ വച്ചു ടോബിയെ അപകടപ്പെടുത്താൻ ശ്രമിക്കുന്നു.
ബുദ്ധിപൂർവമായ ഇടപെടൽ കാരണം ഡിനോയുടെ കാറിന് തീപിടിക്കുകയും തകരുകയും ചെയ്യുന്നു.
ടോബി ഫിനിഷ് ലൈനിനോടടുക്കുന്നു.
എന്നാൽ നല്ലവനായ ടോബി ഓട്ടം വിജയിക്കുന്നതിനു മുൻപ്, ജ്വാലയിൽ നിന്ന് ഡിനോയെ രക്ഷപ്പെടുത്തുന്നു.
ടോബി വിജയിക്കുന്നു അങ്ങനെ ഡിനോയോട് പ്രതികാരം ചെയ്യുന്നു.
ഇരുവരെയും കാലിഫോർണിയ ഹൈവേ പട്രോൾ അറസ്റ്റ് ചെയ്യുന്നു..
നിയമവിരുദ്ധമായ സ്ട്രീറ്റ് റേസിനായി ശിക്ഷിക്കുന്നു.
യൂറ്റായിലുള്ള ജയിലിൽ നല്ല നടപ്പുകാരണം ടോബി 178 ദിവസമായി ശിക്ഷ ഇളവ് ചെയ്‌തു മോചിപ്പിക്കുന്നു.
2015 ലെ ഫോർഡ് മുസ്റ്റാഗുമായി ജയിലിനു പുറത്തു നിൽക്കുന്നു.
അവർ അവിടെ നിന്നും യാത്രയാകുന്നു...
നീഡ് ഫോർ സ്പീഡ് 2014
നീഡ് ഫോർ സ്പീഡ് 2014 ൽ പുറത്തിറങ്ങിയ അമേരിക്കൻ ആക്ഷൻ ഫിലിമാണ്.
ഇലക്ട്രോണിക് ആർട്ട്സിന്റെ വീഡിയോ ഗെയിം പരമ്പരയാണ് ഈ ചിത്രത്തിനു അടിസ്ഥാനം.
ആരോൺ പോൾ ടോബി മാർഷൽ എന്ന പേരിൽ നായകനാകുന്നു, തന്റെ സുഹൃത്തിന്റെ മരണത്തിനു പ്രതികാരം ചെയ്യുന്നതാണ് കഥയുടെ ഉള്ളടക്കം.
അവനും കൂട്ടരും ആ ദിവസം രാത്രി തെരുവ് ഫെസ്റ്റിവൽ റേസിങ്ങിൽ പങ്കെടുക്കുന്നു.
അമേരിക്കൻ ഓട്ടോമോട്ടീവ് ഡിസൈനർ ആയിരുന്ന കരോൾ ഷെൽബി ഡിസൈൻ ചെയ്ത ഒരു അപൂർവ്വ ഫോർഡ് മസ്റ്റാഗ് തന്റെ കൈവശം ഉണ്ടെന്നും അത്‌ പൂർത്തിയാക്കിയാൽ മൊത്തവിലയായ 2 മില്യൺ ഡോളറിന്റെ 25% നൽകാമെന്ന് ഡിനോ വാഗ്ദാനം ചെയ്യുന്നു.
രാവിലെ ടോബി കാർ 234 മൈൽ വേഗത്തിൽ ഓടിക്കുന്നു ജൂലിയയുടെ ക്ലയൻ ബിൽ ഇൻഗ്രാം 2.7 മില്യൻ ഡോളറിന് മസ്താങ്  വാങ്ങാൻ തയ്യാറാകുന്നു.
കാർ വാങ്ങാൻ എത്തിയ ഇൻഗ്രാം ടോബിയെ പ്രശംസിക്കുന്നു, ഇതു ഇഷ്ടപ്പെടാതെ ടോബിയെ ഡിനോ റേസിങ്ങിനായി വെല്ലുവിളിച്ചു.
രണ്ടു വർഷം കഴിഞ്ഞ്, ടോബി ജയിലിൽ നിന്നും പരോളിൽ ഇറങ്ങുന്നു.
പിറ്റിന്റെ മരണത്തിന് പ്രതികാരം ചെയ്യാൻ ഉദ്ദേശിക്കുന്നു.
കാലിഫോർണിയയിൽ നടക്കുന്ന ഡെ ലിയോണിലേക്ക് ഇൻഗ്രാം വാങ്ങിയ മസ്താങ് കാർ തനിക്ക് മത്സരിക്കാൻ നൽകുമോ എന്ന് അന്വേഷിക്കുന്നു, പകരമായി പ്രതിഫലത്തിന്റെ 50% ഇൻഗ്രാമിന്‌ നൽകാം എന്ന് പറയുന്നു.
ടോബി പരോളിൽ ആയതിനാൽ വിശ്വാസത്തിനായി ഇൻഗ്രാം മുസ്റ്റാഗിനോടൊപ്പം ടോബിയെ അനുഗമിക്കാൻ ജൂലിയയോട് ആവശ്യപ്പെടുന്നു.
അവർക്ക് സാൻഫ്രാൻസിസ്‌കോയിൽ റേസിങ്ങിനു മുന്നോടിയായി ഉള്ള മീറ്റിങ്ങിൽ ചെക്കിന് ചെയ്യേണ്ടതുണ്ട്.
റേസിംഗ് നടക്കുന്ന സ്ഥലത്തെത്തുന്നതിനു മുമ്പ് ആരെങ്കിലും ടോബിയെ തടഞ്ഞാൽ തന്റെ ലംബോർഗിനി പ്രതിഫലമായി നൽകാം എന്ന് ഡിനോ പരസ്യം കൊടുക്കുന്നു.
ഇതു ആഗ്രഹിച്ചു ഒരു കൂട്ടർ ടോബിയുടെ കാർ തകർക്കാൻ ശ്രമിക്കുന്നു.
പക്ഷേ അവർ അവിടെ നിന്നും രക്ഷപെടുന്നു.
ടോബിയും ഡിനോയും റേസിങ് ചെക്കിങ് സ്ഥലത്തു വച്ച് പീറ്റിനെക്കുറിച്ച് തർക്കിക്കുന്നു, അതിനു ശേഷം ഡിനോ തന്റെ ട്രക്ക് ഉപയോഗിച്ച് ടോബിയുടെ കാർ നശിപ്പിക്കുന്നു, ജൂലിയയ്ക്കു ഗുരുതരമായി പരിക്കേക്കുകയും ടോബിക്ക് ഒരു റേസിങ് കാർ ഇല്ലാതെ പോകുകയും ചെയ്തു.
അടുത്ത ദിവസം രാവിലെ കോയിനിഗ്സെഗ് എന്ന ഫാസ്റ്റ് കാറിൽ ടോബി എത്തിയത് കാണിച്ചുകൊടു ഡിനോയെ ആശ്ചര്യപ്പെടുത്തുകയും അനിതയുടെ വിവാഹ മോതിരം തിരിച്ചു നൽകുകയും ചെയ്യുന്നു, പിറ്റിനെ കൊല്ലാൻ ഉപയോഗിച്ച കാർ ആണ് ടോബിയുടെ കൈവശം ഉള്ളതെന്ന് റേസിങ് സംഘാടകൻ മൊണാർക് മറ്റുള്ളരെ തെളിവ് സഹിതം പരസ്യപ്പെടുത്തുന്നു.
എന്നാൽ നല്ലവനായ ടോബി റേസിങ് പൂർത്തിയാക്കുന്നതിനു മുൻപ്, ജ്വാലയിൽ നിന്ന് ഡിനോയെ രക്ഷപ്പെടുത്തുന്നു.
യൂറ്റായിലുള്ള ജയിലിൽ നിന്ന് ടോബി 178 ദിവസത്തെ ശിക്ഷ കഴിഞ്ഞു പുറത്ത് വരുന്നു.
2015 ലെ ഫോർഡ് മുസ്റ്റാഗുമായി ജൂലിയ ടോബിക്കടുത്തേക്ക് എത്തുന്നു.
താപ്പാന (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Thappana
എം. സിന്ധുരാജിന്റെ രചനയിൽ ജോണി ആന്റണി സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് താപ്പാന .
മമ്മൂട്ടി , ചാർമി കൗർ , മുരളി ഗോപി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
അഭിനേതാക്കൾ മമ്മൂട്ടി – സാംസൺ (സാംകുട്ടി) ചാർമി കൗർ – മല്ലിക മുരളി ഗോപി – മണിക്കുട്ടൻ / കന്ന് കുട്ടൻ കലാഭവൻ ഷാജോൺ – കൊച്ചാപ്പി വിജീഷ് – ചേടത്തി സാബു മാള അരവിന്ദൻ – കേശവൻ വിജയരാഘവൻ – എസ്.ഐ. ജോൺ സുരേഷ് കൃഷ്ണ – ചെട്ടിയാർ ശിവൻ സാദിഖ് – ജേക്കബ് അനിൽ മുരളി – വിജയൻ പൊന്നമ്മ ബാബു – അന്നമ്മ മണികണ്ഠൻ പട്ടാമ്പി – പഞ്ചായത്ത് മെമ്പർ സി.പി. ഇർഷാദ് – സുധാകരൻ സജിത ബേട്ടി – നിർമ്മല കോട്ടയം നസീർ – കിടാവ് ഗീത വിജയൻ – സതി സുനിൽ സുഖദ – പോലീസ് ഉദ്യോഗസ്ഥൻ ലക്ഷ്മിപ്രിയ – സുനന്ദ കോഴിക്കോട് ശാരദ സംഗീതം
സംഗീതസംവിധാനം നിർവ്വഹിച്ചിരിക്കുന്നത് വിദ്യാസാഗർ .
"ഊരും പേരും പറയാതെ" സന്തോഷ് വർമ്മ വിജയ് യേശുദാസ് 4:40 2.
"താപ്പാന" അനിൽ പനച്ചൂരാൻ സഞ്ജീവ് തോമസ് 4:28 3.
"മണിവാക പൂത്ത" മുരുകൻ കാട്ടാക്കട മധു ബാലകൃഷ്ണൻ , തുളസി യതീന്ദ്രൻ 4:10 പുറത്തേക്കുള്ള കണ്ണികൾ താപ്പാന ഇന്റർനെറ്റ് മൂവി ഡാറ്റാബേസിൽ താപ്പാന – മലയാളസംഗീതം.
താബിഉകൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മുഹമ്മദ് നബിയുടെ ശിഷ്യന്മാരായ സ്വഹാബികളുടെ ശിഷ്യന്മാരാണ് താബിഉകൾ .
ഹിജ്റയുടെ തുടക്കത്തിൽതന്നെ താബിഉകളുടെ കാലഘട്ടം തുടങ്ങിയിട്ടുണ്ട്.
ഉദാഹരണത്തിന് താബിഉകളിൽ പ്രധാനിയായ അബ്ദുറഹ്മാനു ബ്നു ഹാരിസിന്റെ ന്റെ ജനനം ഹിജ്റ മൂന്നാം വർഷത്തിലും ഖൈസുബ്നു അബി ഹാതിമിന്റെ ജനനം ഹിജ്റ നാലാം വർഷത്തിലും സഈദുബ്നു മുസയ്യബിന്റെ ജനനം ഹിജ്റ 14ലുമാണ്.
എന്നാൽ നബിയുമായി കണ്ടുമുട്ടാത്തതിനാൽ അവർക്ക് സ്വഹാബി ആകാൻ കഴിഞ്ഞില്ല.
താബിഉകളെ പണ്ഡിതന്മാർ 3 സ്ഥാനക്കാരായി തരംതിരിച്ചിരിക്കുന്നു.
സ്വഹാബികളിൽ പ്രധാനികളുമായി കണ്ടു മുട്ടിയവർ ധാരാളം സ്വഹാബിമാരെ കണ്ടവർ ഒന്നോ രണ്ടോ സ്വഹാബിമാരെ കണ്ടവർ.
മദീനയിൽ മാത്രം 355 താബിഈ പണ്ഡിതന്മാർ ഉണ്ടായിരുന്നു.
ഒന്നാം സ്ഥാനീയരിൽ പെട്ട 139 പേരും രണ്ടാം സ്ഥാനീയരിൽ പെട്ട 129 പേരും മൂന്നാമത്തെ സ്ഥാനീയരിൽ പെട്ട 87 പേരും.
മുഹമ്മദ് നബി ഇപ്രകാരം പറഞ്ഞിട്ടുണ്ട്: “ നൂറ്റാണ്ടുകളിൽ ഉത്തമം എൻറെ നൂറ്റാണ്ടും പിന്നീട് അതിനടുത്ത നൂറ്റാണ്ടും പിന്നീട് അതിനടുത്ത നൂറ്റാണ്ടും ആണ്. ”
ഇതിൻറെ വിവക്ഷ സ്വഹാബികളും അവരുടെ ശിഷ്യന്മാരായ താബിഉകളും അവരുടെ ശിഷ്യന്മാരായ താബിഉതാബിഉകളും ആണെന്ന് പണ്ഡിതന്മാർ വിവരിച്ചിട്ടുണ്ട്.
4 മദ്ഹബിന്റെ ഇമാമുകളും ഈ നൂറ്റാണ്ടിലെ  പണ്ഡിതന്മാരായിരുന്നു.
താബോർ ഇംഗ്ലീഷ് വിലാസം https://ml.wikipedia.org/wiki/Thabore Thabore Hills Scenery from Thabore St Josephs LP School Thabore Chathamangalam Theruvamala
ഇന്ത്യൻ സംസ്ഥാനമായ കേരളത്തിലെ കണ്ണൂർ ജില്ലയിലെ ഒരു കുന്നിൻ പ്രദേശമാണ് താബോർ .
താബോറിന്റെ ചില ഭാഗങ്ങൾ ഉദയഗിരി, കേരള ഗ്രാമപഞ്ചായത്ത്, ബാക്കിയുള്ളവ ചെറുപുഴ (കണ്ണൂർ) ഗ്രാമപഞ്ചായത്തിന്റെ കീഴിലാണ്.
ഹിൽ സ്റ്റേഷന്റെ പ്രകൃതിഭംഗി കാണാൻ വിനോദ സഞ്ചാരികൾ ഇവിടെയെത്തുന്നു.
കുന്നിൻ മുകളിൽ യേശുക്രിസ്തുവിന്റെ ഒരു പ്രതിമ അടുത്തിടെ സ്ഥാപിച്ചിട്ടുണ്ട്.
ഇത് ധാരാളം സഞ്ചാരികളെ ആകർഷിക്കുന്നു.
ഉദയഗിരി , തിരുമേനി , ചാത്തമംഗലം (കണ്ണൂർ) , കോഴിച്ചൽ എന്നിവയാണ് അടുത്തുള്ള സ്ഥലങ്ങൾ.
ഹിൽ ഡ്രൈവർമാർക്ക് പ്രിയപ്പെട്ട സ്ഥലമാണിത്.
സമുദ്രനിരപ്പിൽ നിന്ന് 500 മീറ്റർ ഉയരത്തിലാണ് സ്ഥിതിചെയ്യുന്നത്.
താപനില കുറഞ്ഞത് 13⁰C മുതൽ പരമാവധി 28⁰C വരെയാണ്.
മഴക്കാലത്തും ശൈത്യകാലത്തും ഊഷ്മള വസ്ത്രങ്ങളും മഴക്കോട്ടും ശുപാർശ ചെയ്യുന്നു.
ഇവിടുത്തെ ആളുകൾ കൂടുതലും ക്രിസ്ത്യാനികളും ഹിന്ദുക്കളുമാണ്.
മിക്ക ആളുകളും കാർഷിക മേഖലയിലാണ്.
ഈ പ്രദേശം മലയോര ഉൽ‌പന്നങ്ങൾ ആയ റബ്ബർ, ഉണങ്ങിയ കൊപ്ര, കുരുമുളക്, അടയ്ക്ക തുടങ്ങിയവ ഇന്ത്യയുടെ വടക്കൻ ഭാഗത്തെ വ്യവസായശാലകളിലേക്ക് കയറ്റുമതി ചെയ്യുന്നു.
1940 കളിലും 50 കളിലും തിരുവിതാംകൂർ പ്രദേശത്ത് നിന്ന് ധാരാളം ആളുകൾ കുടിയേറിയ സ്ഥലമാണിത്.
ഇപ്പോൾ അവർ പ്രാദേശിക സമ്പദ്‌വ്യവസ്ഥയിൽ ഒരു പ്രധാന പങ്ക് വഹിക്കുന്നു.
ഗ്രാമീണർക്കും രാഷ്ട്രീയ താൽപ്പര്യമുണ്ട്.
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്), ഇന്ത്യൻ നാഷണൽ കോൺഗ്രസ്, കേരള കോൺഗ്രസ്, ബിജെപി എന്നിവയാണ് പ്രധാന രാഷ്ട്രീയ പാർട്ടികൾ.
കണ്ണൂർ ടൗണിലെ ജില്ലാ കേന്ദ്രത്തിൽ നിന്ന് ഏകദേശം 50 കിലോമീറ്റർ അകലെയാണ് താബോർ സ്ഥിതിചെയ്യുന്നത്.
താബോറിൽ നിന്ന് 13 കിലോമീറ്റർ അകലെയുള്ള ചെറുപുഴയാണ് ഏറ്റവും അടുത്തുള്ള പട്ടണങ്ങൾ.
അവലംബം പുറത്തേക്കുള്ള കണ്ണികൾ https://www.keralatourism.org http://www.archdioceseoftellicherry.org/ Thabore എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
താബോർ മല ഇംഗ്ലീഷ് വിലാസം https://ml.wikipedia.org/wiki/Mount_Tabor ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇസ്രായേലിലെ ഒരു ചെറു പർവതമാണ് താബോർ മല .
നസ്രേത്തിന് 8 കി.
മാറി ജെസ്റീൽ സമതലത്തിന്റെ ( Jezreel ) വടക്കു കിഴക്കേയറ്റത്ത് സ്ഥിതിചെയ്യുന്നു.
അറബികൾ ജബൽ-അൽ-തുർ എന്നു വിളിച്ചിരുന്ന താബോർ മലയ്ക്ക് ഏകദേശം 588 മീ.
ക്രിസ്തുവിന് രൂപാന്തരീകരണം ( transfiguration ) സംഭവിച്ചത് താബോർ മലയിൽ വച്ചായിരുന്നു എന്ന ഒരു വിശ്വാസം ക്രൈസ്തവർക്കിടയിൽ നിലവിലുണ്ട്.
പ്രസ്തുത വിശ്വാസമാണ് താബോർ മലയുടെ പ്രസിദ്ധിക്ക് നിദാനം.
4-ആം ശതകം മുതൽ ഈ വിശ്വാസത്തിന് പ്രസക്തിയേറിയെങ്കിലും സുവിശേഷത്തിൽ ഇതിന് യുക്തമായ തെളിവുകൾ കാണുന്നില്ല.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തബോർ മല എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
↑ The tradition of Mount Tabor as the site of the Transfiguration goes back to at least the 3rd century ( Origen ).
The identification has been doubted in 19th-century scholarship ( Henry Alford 1808, John Lightfoot 1825).
താപാനുശീതനം ഇംഗ്ലീഷ് വിലാസം https://ml.wikipedia.org/wiki/Annealing
ഗ്ലാസ്, ലോഹങ്ങൾ, ലോഹസങ്കരങ്ങൾ എന്നിവയ്ക്ക് കാഠിന്യവും ഉറപ്പും മറ്റു സവിശേഷ ഗുണങ്ങളും ഉണ്ടാക്കുവാനായി നടത്തുന്ന ഒരു താപോപചാര പ്രക്രിയയാണ് താപാനുശീതനം .
ഉയർന്ന താപനിലയിലേക്ക് ഒരേ പ്രകാരത്തിൽ ചൂടാക്കുകയും തുടർന്ന് നിയന്ത്രണവിധേയമായി സാവധാനം തണുപ്പിക്കുകയുമാണ് ചെയ്യുന്നത്.
ഗ്ലാസ്സുകൊണ്ട് വിവിധ വസ്തുക്കളുണ്ടാക്കുന്ന നിർമ്മാണ പ്രക്രിയകളിൽ ഗ്ലാസ് ചൂടാക്കുകയും തണുപ്പിക്കുകയും മറ്റും ചെയ്യുമ്പോൾ താപനിലയിൽ പല അസമതകളും ഉണ്ടാകാനിടയുണ്ട്.
ഗ്ലാസ്സുരുക്കി ഒഴിക്കുന്ന മോൾഡിനുള്ളിൽ എല്ലായിടത്തും താപനില സമാനമല്ലാതിരിക്കാം.
തുടർന്ന് ഗ്ലാസ് തണുപ്പിക്കുന്ന നിരക്കിലും വ്യതിയാനങ്ങൾ വരാനിടയുണ്ട്.
നിർമ്മാണ പ്രക്രമങ്ങൾക്കൊടുവിൽ ഗ്ലാസ് തണുത്ത് അന്തരീക്ഷ താപനിലയിലെത്തുമ്പോൾ ആദ്യം തണുക്കുന്ന ഭാഗങ്ങൾ സങ്കോചിച്ചും അവസാനം തണുക്കുന്ന ഭാഗങ്ങൾ വലിഞ്ഞുമിരിക്കും.
തന്മൂലം ഗ്ലാസ്സിന്റെ ഘനം ഏകരൂപത്തിലായിരിക്കുകയില്ല.
ഇപ്രകാരം ഉടലെടുക്കുന്ന ആന്തരിക പ്രതിബലം ഗ്ലാസ്സിനെ ഭംഗുരമാക്കുന്നു.
ഗ്ലാസ്സിനെ ഒരേ രീതിയിൽ 538ºC വരെ ചൂടാക്കി സാവധാനത്തിൽ നിയന്ത്രിതമായി 38ºC വരെ തണുപ്പിക്കുക വഴി ആന്തരിക പ്രതിബലം ഒഴിവാക്കാനാകും.
ഈ പ്രക്രിയയാണ് താപാനുശീതനം.
ഉയർന്ന താപനിലകളിൽ ഗ്ലാസ്സിന്റെ ശ്യാനത കുറയുകയും അണുകങ്ങൾ തമ്മിലുള്ള അകലം വർധിക്കുകയും ചെയ്യുന്നതിന്റെ ഫലമായി അണുകങ്ങൾ സ്വതന്ത്രമായി ആയാസരഹിതമായ സ്ഥാനങ്ങൾ സ്വീകരിക്കുന്നു.
തുടർന്ന് വളരെ സാവധാനത്തിൽ തണുപ്പിക്കുക വഴി ആയാസം വീണ്ടും ഉടലെടുക്കാതെ നോക്കാം.
നിർമ്മാണാവശ്യങ്ങൾക്കായി ലോഹങ്ങളെ സാധാരണ ഊഷ്മാവിൽ അപരൂപണത്തിനു വിധേയമാക്കുമ്പോൾ (cold working) കാഠിന്യം വർധിക്കുവാനും ഭംഗുരമാകുവാനും സാധ്യതയുണ്ട്.
ഉദാഹരണത്തിന്, ഒരു ലോഹദണ്ഡ് പല തവണ വളയ്ക്കുകയാണെങ്കിൽ ഓരോ തവണ വളയ്ക്കുമ്പോഴും വളയ്ക്കുന്നതിനുള്ള ബുദ്ധിമുട്ട് കൂടിക്കൂടി ഒടുവിൽ ദണ്ഡ് പൊട്ടാതെ വളയ്ക്കാനാവാത്ത അവസ്ഥയിലെത്തുന്നു.
എന്നാൽ ദണ്ഡിനെ ചൂടാക്കുന്നതോടെ ലോഹം മൃദുവാകുകയും വീണ്ടും വളയ്ക്കാൻ സാധിക്കുകയും ചെയ്യുന്നു.
ലോഹചങ്ങലകളിലെ കണ്ണികളും മറ്റും കാലക്രമേണ ദൃഢമാകാനും പൊട്ടാനും ഇടയുണ്ട്.
താപാനുശീതനത്തിനു വിധേയമാക്കി ലോഹത്തിന്റെ ഉറപ്പും തന്യതയും നിലനിർത്താനാകും.
വാർപ്പ് ലോഹങ്ങളുടെ നിർമ്മാണത്തിൽ വ്യത്യസ്ത ലോഹങ്ങൾ ഖരാവസ്ഥയിലെത്തുന്ന നിരക്ക്, തണുക്കുമ്പോഴുള്ള പ്രതിബലം എന്നിവ വ്യത്യാസപ്പെട്ടിരിക്കും.
തത്ഫലമായി വാർപ്പ് ലോഹങ്ങളുടെ വ്യാപനം ഏകസമാനമായിരിക്കില്ല.
താപാനുശീതനം വഴി ലോഹ അണുകങ്ങളുടെ ചലനം വർധിക്കുകയും കൂടുതൽ നന്നായി വ്യാപനം ചെയ്യപ്പെടുകയും ചെയ്യുന്നു.
അങ്ങനെ ലോഹസങ്കരങ്ങൾക്ക് ഏകസമാനമായ സംയോഗം ലഭ്യമാകും.
ഫേസ് സെന്റേഡ് ക്യുബിക് (FCC) ക്രിസ്റ്റൽ ഘടന രൂപീകൃതമാകുന്നതു വരെ ചൂടാക്കുകയും ബോഡി സെന്റേഡ് ക്യുബിക്ക് (BCC) ക്രിസ്റ്റൽ ഘടന രൂപീകൃതമാകുന്ന വിധത്തിൽ സാവധാനത്തിൽ തണുപ്പിക്കുകയുമാണ് ഉരുക്കിനനുയോജ്യമായ താപാനുശീതന പ്രക്രിയ.
പദാർഥത്തിന്റെ കാഠിന്യം നിർണയിക്കുകയാണ് താപാനു ശീതനത്തിന്റെ പുരോഗതി നിർണയിക്കുവാനുള്ള മാർഗം.
താപാനുശീതനത്തിനാവശ്യമായ താപനിലയും സമയവും വിപരീതാനുപാതത്തിലാണ്.
സാധാരണഗതിയിൽ ഉരുകൽ നില കൂടുതലുള്ള ലോഹങ്ങൾക്ക് താപാനുശീതനത്തിനാവശ്യമായ താപനിലയും കൂടുതലായിരിക്കും.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ താപാനുശീതനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
താപായണികം ഇംഗ്ലീഷ് വിലാസം https://ml.wikipedia.org/wiki/Thermionic_emission
ഉയർന്ന താപനിലയിൽ ചൂടായ വസ്തുക്കളിൽ നിന്ന് താപായണങ്ങളുടെ (thermions) ഉത്സർജനത്തെക്കുറിച്ചുള്ള പഠനം.
ഈ താപായണങ്ങൾ ധനചാർജുള്ളതോ ഋണചാർജുള്ളതോ ആകാം.
ഇതിൽ ഇലക്ട്രോൺ ഉത്സർജനത്തെ മാത്രം പരിഗണിക്കുമ്പോഴാണ് 'താപായണിക ഉത്സർജനം' (thermionic emission) എന്നു പറയാറുള്ളത്.
സാങ്കേതികമായി പ്രാധാന്യമുള്ളതും സൈദ്ധാന്തികമായും പരീക്ഷണപരമായും കൂടുതൽ ഗവേഷണങ്ങൾ നടന്നിട്ടുള്ളതും ഇലക്ട്രോൺ ഉത്സർജനത്തിൽ മാത്രമാണ്.
അയോണുകളുടെ ഉത്സർജനത്തെക്കുറിച്ചുള്ള പഠനം കൂടുതൽ സങ്കീർണവും താരതമ്യേന അപ്രധാനവുമാണ്.
കൂടാതെ പല പദാർഥങ്ങളും മാതൃപദാർഥത്തിന്റെ അയോണുകൾക്കൊപ്പം, അവയിലടങ്ങിയിട്ടുള്ള മാലിന്യങ്ങളും ഉത്സർജിക്കുന്നതായി നിരീക്ഷിക്കപ്പെട്ടിട്ടുണ്ട്.
മിക്ക ലോഹങ്ങളിലും ചെറിയ അളവിൽ മാലിന്യങ്ങൾ അടങ്ങിയിരിക്കുന്നുവെന്നും താപനില ഉയർത്തുമ്പോൾ ലോഹങ്ങളിൽ നിന്ന് ഇവ പുറന്തള്ളപ്പെടുന്നുവെന്നും ആദ്യമായി നിരീക്ഷിച്ചത് ഒ.ഡബ്ലൂ.
റിച്ചാർഡ്സൻ ആണ്.
ടാന്റലം , പ്ലാറ്റിനം , ടങ്സ്റ്റൺ ‍, ടൈറ്റാനിയം , മോളിബ്ഡെനം , സിർക്കോണിയം , സിലിക്കൺ എന്നിവയിലെല്ലാം മാലിന്യങ്ങളായി സോഡിയവും പൊട്ടാസ്യവും കലർന്നിരിക്കുന്നുവെന്നും ഉയർന്ന താപനിലയിൽ അവ അയോണീകരിക്കപ്പെടുന്നുവെന്നും ഇക്കാലത്ത് അംഗീകരിക്കപ്പെട്ടുകഴിഞ്ഞു.
ഓക്സൈഡ് ലേപനം ചെയ്ത കാഥോഡിൽ നിന്ന് ഋണ ചാർജ് വഹിക്കുന്ന ഓക്സിജൻ അയോണുകളുടെ ഉത്സർജനവും പില്ക്കാലത്തു നിരീക്ഷിക്കപ്പെട്ടു.
ഇത് അഞ്ച് തരത്തിൽ ഉണ്ട്
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ താപായണികം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
താബോ എംബെക്കി
വർണ്ണവിവേചനത്തിനുശേഷമുള്ള കാലത്തെ ദക്ഷിണാഫ്രിക്കയുടെ രണ്ടാമത്തെ പ്രസിഡന്റാണ് താബോ എംവുയെൽവ എംബെക്കി (ജനനം: 18 ജൂൺ 1942).
14 ജൂൺ 1999 മുതൽ 24 സെപ്തംബർ 2008 വരെയാണ് അദ്ദേഹം പ്രസിഡന്റ് പദവിയിലിരുന്നത്.
അദ്ദേഹത്തിന്റെ രണ്ടാം പ്രാവശ്യത്തെ ഭരണം അവസാനിക്കുന്നതിന് ഒൻപത് മാസം ശേഷിക്കുമ്പോൾ അദ്ദേഹം രാജിപ്രഖ്യാപനം നടത്തി.
ആഫ്രിക്കൻ നാഷണൽ കോൺഗ്രസ്സിന്റെ ദേശീയ എക്സിക്യൂട്ടിവ് കമ്മറ്റി തിരിച്ചുവിളിച്ചതുകൊണ്ടാണ് അദ്ദേഹം രാജിവച്ചത്.
ജേക്കബ് സുമയുടെ അഴിമതിയുൾപ്പെടെ വിവിധ വിഷയങ്ങളിൽ നാഷണൽ പ്രോസിക്യൂട്ടിങ്ങ് അതോറിറ്റിയിൽ അനധികൃത ഇടപെടലുകൾ നടത്തി എന്ന് ജഡ്ജിയായ സി ആർ നിക്കൾസണിന്റെ കണ്ടെത്തലിനെത്തുടർന്നാണ്  രാജിയുണ്ടായത് .
എന്നാൽ 12 ജനുവരി 2009 ന് സുപ്രീംകോടതി നിക്കൾസണിന്റെ വിധി ഏകകണ്ഠമായി തള്ളിക്കളഞ്ഞു പക്ഷെ രാജി നിലനിന്നു.
എംബെക്കി സനെലെ എംബെക്കിയെ വിവാഹം കഴിച്ചു.
എംബെക്കി വളരെ പ്രശസ്തനായ വായനക്കാരനാണ്.
പുസ്തകങ്ങളും ജീവചരിത്രവും "A Legacy of Liberation: Thabo Mbeki and the Future of the South African Dream", by Mark Gevisser, 2009 " Eight days in September: THE REMOVAL OF THABO MBEKI", by Frank Chikane, 2012 അവലംബങ്ങൾ Mbeki, Thabo.
" Thabo Mbeki's letter to Jacob Zuma ."
Politicsweb , 31 October 2008.